kitba tas-Sur Daniel Vella Preżentatur Marċifest — Radju Malta Fil-'Malta Letterarja', Giugno 1904, insibu tifkira ta' Dr Paolo Nani, Avukat u Mużiċista kbir mill- poeta u rumanzier, il-prokuratur Legali Ġużċ Muscat Azzopardi, minn Ħal Qormi, li f'ismu u f'ġieħu, ibnu Ġino waqqaf fondazzjoni ta' Midalja tad-deheb sabiex b'tifkira ta' missieru tingħata ta' kull sena mill-aħjar kittieb tal-Malti. Fl-1833, Dr Paola Nani laħaq Avukat bħal missieru Dr Giuseppe li kien ħa sehem ġmielu fil-kompożizzjoni tal-Kodiċi Penali ta' Malta. L-istudju tal-letteratura u tax-xjenza legali fl-Università ta' Malta wisq aktar irraffinaw u kabbru l-ġenju mużikali ta' Dr Paola Nani li wassluh biex għaraf iħożż f'noti l-ħsus ċivili u edukattivi ta' moħħu, ta' qalbu u ta' ruħu. Dr Paola Nani twieled fil-Belt Valletta fit-18 ta' Novembru 1814 sewwa sew sena wara t-twelid ta' Giuseppe Verdi u Richard Wagner, tgħammed fil-Kolleġġjata ta' San Pawl u miet ta' 90 sena fit-22 ta' Marzu 1904. mibki minn kulħadd. X'kiteb, x'ħadem, x'għamel Dr Paola Nani2 Ta' 19-il sena, liebes it-toga u l-berittin narawh qiegħed jirċievi l-warrant t'avukat minn idejn il-Gvernatur General Fredrick Cavendish Ponsonbv; tgħallem il- mużika għand Dun Ġużepp Burlo; narawh jitħeġġeġ għall-arti li wasal biex iwarrab f'ġenb il-professjoni nxteħet b'ruħu ġismu għall-mużika, u biex aktar jitkisser f'din l-arti angelika, tbiegħed minn Malta u mar tkennen fil-Konservatorju San Pietro a Majella, Napli, taħt iċ-ċelebri Zingarelli. Fl-1838 u mhux fl-1832 kif jgħid Levanzin fil-Malta Letterarja, Dr Paola Nani kkompona l-ewwel sinfonija, Il Naufragio ;imfaħħra mill-istess Donizzetti. Donizetti ħabib ta' Dr Paola Nani, bħala tifkira rregalah il-pinna tiegħu. Din il-pinna tinsab miżmuma b'għożża minn neputih, is-Surmast Pawlu Nani. Għall-40 sena għallem il-kant fl-iskejjel elementari tal-gvern; għamilha ta' Konċertatur u Direttur tal- Orkestra tat-Teatru Rjal, sar il-Maestro di Cappella tal-Kolleġġjata ta' San Pawl u wara sittin sena, għeluq il-Ġublew tad-Djamanti ta' servizzi mill-aħjar, narawh jirċievi tazza tal-fidda mingħand il-Kapitlu, u fl-aħħar nett ta' 89 sena, lejlet San Pawl, fl-1904, idderieġa b'ħeġġa ta' żagħżugħ is-Sinfonija u l-Innu ta' San IZL iMiirikali u Saijali Madonna tal-Kammu Da Fl-1840, kiteb il-famuża Antifona. Sancte Paulae u Offertorju li jħarrek il-fibri tal-moħħ u tal- qalb. Warajhom ħareġ bil-Flos Carmeli u xita oħra ta' mużika sagra mill-isbaħ. Fl-1844, ikkompona opra Buffa La mezza Notte u dehret in scena fit-Teatru Manoel fl-istess sena b'suċċess kbir. Mons. Luigi Farrugia fit-tifkiriet tiegħu dwar Dr Paola Nani, jgħarrafna li l-opra ġiet milqugħa mill- pubbliku b'ċapċip kbir. F'dik is-sena, skont Rolandi fl-istess Teatru żżanżnet La Sonnambula ta' Vincenzo Bellini. F'dik is-sena, il-25 ta' Mejju, 1873, waqt li kienet qiegħda ssir il-prova ta' opra ġdida La Vergine del Castello ta' Giuseppe Privitera, minn Sirakuża, jgħarrafna li Storjagrofu Sir Temi Zammit fl-Istorja ta' Malta tiegħu, it-Teatru ħa n-nar u fi ftit sigħat in- nar ħeġġeġ kulma kien jista' jinħaraq għad li nies ma kkorrewx. Għall-kbira ħila artistika tiegħu L'Accademia Filarmonica di Bologna ħatritu Membru Onorarju żiċi Kompożituri Internazzjonali. Dr Nani, għad li mgħobbi sewwa bis-snin baqa' ħaddiem, bieżel, ma jibżax minn xogħol u sagrifiċċji. ' 1838, żaghżugħ, dewwaqna l-ewwel Sinfonija grandjuża tiegħu u fl-1899, xiħ, tana l-aħħar Sinfonija Bizzarra l b'dak l-istil qawwi u ħlejju. Dr Paola baqa' sal aħħar ċajtier u jaf idoqqhom lil min ħaqqu. Darba waħda, waqt pranzu mal-ħbieb, f'ħin l-inbid bdew ir-rimi, Dr Andre Pullicino fettillu jirrima waħda għal Dr Paolo Nani u sieħlu: il-gigante muzicista. Billi Dr Nani xejn ma kellu mill-ġgant minnufih qam iwieġeb u bit-tazza mfawra bl-inbid, mgħollija 'l fuq ħareġ b'din ir-rima: ''Beviam, Beviam per la salute del Dotto Andrċ — che ċ sempre eguale a se tanto seduto quanto in pie.' Dr Andrċ kien biċċa sew iqsar minn Dr Paolal Il-Malti jgħid: 'min iwaħħallek waħda, tistħix twaħħallu oħra imma dak il-waqt.' Bla dubju Dr Paola Nani kien wieħed milli ħadem fl-arti mużikali li permezz ta' ħidmitu ħarġet il-vera mħabba u l-kapaċità fil-kamp mużikali Malti, li għamel ġieħ lil Pajjiżna b'mod partikolari fil-qasam tal-mużika fil-knejjes tagħna.